laion/Wikipedia-Exotic huggingface dataset:
გიორგი გობეჩია

გიორგი (გიგლა) ნიკოლოზის ძე გობეჩია (დ. 5 აგვისტო, 1929, თბილისი — გ. 15 ნოემბერი, 2010, იქვე) — ქართველი ინჟინერი. ტექიკურ მეცნიერებათა დოქტორი (1994), პროფესორი (1996), საქართველოს საინჟინრო აკადემიის ნამდვილი წევრი (2005). დაამთავრა საქართველოს პოლიტექნიკური ინსტიტუტი ინჟინერ-გეოლოგისა (1953) და ინჟინერ-ჰიდროტექნიკოსის (1965) სპეციალობით. 1974–94 წლებში მუშაობდა სხვადასხვა სამეცნიერო თანამდებობაზე. 1994 წლიდან იყო საქართველოს მეცნიერებათა აკადემიის ბუნებრივი რესურსების შემსწავლელი კომისიის მთავარი მეცნიერ-თანამშრომელი, ჟურნალ „მეცნიერება და ტექნიკის“ მთავარი რედაქტორის მოადგილე. მის სამეცნიერო შრომებში განხილულია საქართველოს წყლის რესურსების გამოყენებისა და წყალთა მეურნეობის განვითარების სხვადასხვა საკითხი. დაჯილდოებულია ღირსების ორდენით (1999). Особенности формирования водного хозяйства горных регионов, Тб., 1996 (თანაავტ. Н. Варазашвили); Инженерно-экологические проблемы создания и эксплуатации водохозяйственных систем с водохранилищами горных регионов, Тб., 2001 (თანაავტ. Н. Варазашвили). ყიფიანი ნ., ენციკლოპედია „საქართველო“, ტ. 2, თბ., 2012. — გვ. 54.
მელიტონ გობეჩია

მელიტონ გიორგის ძე გობეჩია (დ. 9 აგვისტო, 1878, ჭაქვინჯი, ახლანდ. ზუგდიდის მუნიციპალიტეტი — გ. 5 ივნისი, 1914, ხარკივი) — ქართველი პუბლიცისტი, პოეტი. 1897 წლიდან მასწავლებლობდა. 1905 წელს იყო გაზეთ „ცნობის ფურცლის“ კორესპონდენტი ზუგდიდის მაზრაში. 1906 წელს გაემგზავრა პარიზში სასწავლებლად და 1910 წელს დაამთავრა პარიზის უნივერსიტეტი. სამშობლოში დაბრუნების შემდეგ მოღვაწეობდა სოციალ-ფედერალისტური მიმართულების „სახალხო გაზეთში“. 1911 წელს დააპატიმრეს. გარდაიცვალა ხარკოვის ციხეში 35 წლის ასაკში. გობეჩიას ეკუთვნის ლექსების კრებული „ჰანგები“ (1902), „პარიზის სონეტები“ (1910), ორი პოემა „ფარნაოზი“ და „ამირანი“; ეწეოდა მთარგმნელობით საქმიანობას. ენციკლოპედია „საქართველო“, ტ. 2, თბ., 2012. — გვ. 54. მელიტონ გობეჩია — საქართველოს ბიოგრაფიული ლექსიკონი მელიტონ გობეჩია დაარქივებული 2019-03-18 საიტზე Wayback Machine. — განმანათლებლობა საქართველოში: იდეები და მოღვაწეები.
ლოტკინის მემორიალი

ლოტკინის მემორიალი — მონუმენტი საქართველოში, რომელიც აგებულია შოთა რუსთაველის 800 წლის იუბილის აღსანიშნავად. მასზე მუშაობდნენ ნოდარ ჯობაძე და ალექსანდრე ბაქრაძე. აქ დაგეგმილი იყო კეთილმოწყობილი პარკის მშენებლობა. შესასვლელში პატარა ქვებისაგან კორიდორი უნდა გაკეთებულიყო და ამ ქვებზე ამოტვიფრული იქნებოდა საქართველოში სახელოვანი ადამიანების, მეფეების და ა.შ. სახელები და გვარები. მემორიალის მიმდებარე ტერიტორია კარიბჭით უნდა დაწყებულიყო, მთავარ ნაწილს მაღალი კორპუსი ეწოდა, ხოლო გზას რომელიც ნაგებობამდე მიდის ჟამთა გზა. ზემოთ ხსენებული კორიდორიც ზუსტად ჟამთა გზაზეა. ტერიტორიის დიდ ნაწილზე კი მუზეუმი იქნებოდა. ნაგებობის შუაში უნდა ყოფილიყო ვეფხისტყაოსნის გიგანტური ასლი, რომელიც შუშაში იქნებოდა მოთავსებული. მის კედლებზე კი უნდა ყოფილიყო სხვადასხვა ენებზე ნათარგმნი მცირე ზომის ვეფხისტყაოსანის ასლები. მაგრამ ამ გეგმიდან მხოლოდ მემორიალის მთავარი ნაწილის, მაღალი კორპუსის აშენება მოესწრო. მშენებლობას კი მაშინ გამოცემულმა ბრძანებულებამ შეუშალა ხელი, რომელიც მემორიალების და მონუმენტების აშენებას კრძალვდა. ნოდარ ჯობაძე მემორიალის გეგმა პირველი არხის ვიდეორეპორტაჟი[მკვდარი ბმული]
ბონა არტუელი

ბონა არტუელი (ფრანგ. Bonne de Artois; დ. 1396 — გ. 17 სექტემბერი, 1425) — ოს გრაფ ფილიპ არტუელისა და მარი ბერელის ასული. ნევერის გრაფინია 1413-5 წლებში როგორც ფილიპ II-ის, ხოლო ბურგუნდიის ჰერცოგინია 1424-5 წლებში როგორც ფილიპ III-ის მეუღლე. შვილები ჰყავდა მხოლოდ პირველ ქმართან. ბონა დაიბადა 1396 წელს არტუაში. იგი იყო ოს გრაფ ფილიპ არტუელისა და მისი მეუღლის, მარი ბერელის ქალიშვილი. დედამისი იყო ბერის ჰერცოგ ჟან დე ვალუას ქალიშვილი, რომელიც თავის მხრივ საფრანგეთის მეფე ჟან II-ის ვაჟი იყო. 1413 წლის 20 ივნისს ბონა მიათხოვეს ნევერის გრაფ ფილიპ II-ს, რომელიც იყო ბურგუნდიის ჰერცოგ ფილიპ გულადისა (ასევე მეფე ჟან II-ის ვაჟი) და მარგარიტა ფლანდრიელის ვაჟი. ქორწინება არც თუ ისე დიდხანს გაგრძელდა, ვინაიდან 1415 წელს ფილიპი აზენკურის ბრძოლაში მოკლეს, სადაც იგი ინგლისის მეფე ჰენრი V-სა და მის მოკავშირეს, მოღალატე ფრანგ დიდგვაროვან შარლ დ'ალბრეს ებრძოდა დოფინ შარლ დე ვალუას დასაცავად. მიუხედავად ასეთი მოკლეხნიანი ქორწინებისა, ბონას ფილიპისგან ორი ვაჟი დარჩა. ცხადია, ფილიპის გარდაცვალების შემდეგ ნევერის გრაფი მათი უფროსი ვაჟი შარლ I გახდა, რომლის რეგენტადაც ბონა დაინიშნა. ბონა რეგენტის სტატუსით ნევერს 1415 წლიდან 1424 წლამდე მართავდა. მას შემდეგ, რაც მისი ვაჟი სრულწლოვანი გახდა და თავად დაიწყო მართვა, ახალგაზრდა ქვრივს მისმა მამიდამ, ჟანა არტუელმა ხელმეორედ გათხოვება ურჩია. 1424 წლის 30 ნოემბერს ბონა ცოლად გაჰყვა გარდაცვლილი მეუღლის ძმის შვილს, ბურგუნდიის ასევე დაქვრივებულ ჰერცოგ ფილიპ III-ს. იგი თავდაპირველად დაქორწინებული იყო საფრანგეთის მეფის ასულ მიშელ დე ვალუაზე, რომელიც 1422 წელს კიბიდან დაგორების შედეგად დაიღუპა, ისე, რომ მემკვიდრე ვერ დატოვა, ამიტომაც ეს ქორწინება ფილიპსაც აწყობდა, ვინაიდან მას იმედი ჰქონდა, რომ ახალგაზრდა მეუღლე მას ვაჟს გაუჩენდა. ბონასა და ფილიპის ქორწინება კიდევ უფრო მოკლევადიანი აღმოჩნდა, ვიდრე მისი პირველი ქორწინება. ქორწილიდან სულ რაღაც ერთ წელიწადში, 1425 წლის 17 სექტემბერს ბონა გარდაიცვალა, ისე, რომ ფილიპს შვილი ვერ გაუჩინა. სწორედ ამიტომ, ფილიპმა მალევე იქორწინა ისაბელ პორტუგალიელზე, რომელთანაც შეეძინა მემკვიდრე. Anne Curry, The Battle of Agincourt: Sources and Interpretations, (The Boydell Press, 2002), 344. Jules Michelet, Louis XI Et Charles Le Téméraire, ed. E. Renault, (Clarendon Press, 1907), 104. Richard Vaughan, Philip the Good: The Apogee of Burgundy, (The Boydell Press, 2010), 8.
უილიამ ნორდჰაუსი

უილიამ ნორდჰაუსი (ინგლ. William D. Nordhaus; დ. 31 მაისი 1941, ალბუკერკე, ნიუ-მექსიკოს შტატი) — ამერიკელი ეკონომისტი. აშშ-ის ეროვნული მეცნიერებათა აკადემიის წევრი (2001). ეკონომიკაში 2018 წლის ნობელის პრემიის ლაურეატი „ეკონომიკურ ზრდაში ინოვაციებისა და კლიმატის ინტეგრაციისათვის“ (პოლ რომერთან ერთად), „გრძელვადიან მაკროეკონომიკურ ანალიზსში კლიმატის ცვლილების ინტეგრაციისათვის“ ნაწილში.. უილიამ ნორდჰაუსის CV(ინგლისური) William Nordhaus (Yale Home Page) დაარქივებული 2018-11-07 საიტზე Wayback Machine. (ინგლისური) A New Solution: The Climate Club 4.June, 2015 issue of New York Review of Books regarding Climate Shock: the economic consequences of a hotter planet by Martin Weitzman and Gernot Wagner (ინგლისური) ↑ Deutsche Nationalbibliothek Record #12365291X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ 4.0 4.1 https://www.carnegie.org/awards/honoree/william-nordhaus/ ↑ https://www.econometricsociety.org/society/organization-and-governance/fellows/current ↑ 6.0 6.1 Mathematics Genealogy Project — 1997. <a href="https://wikidata.org/wiki/Track:Q829984"></a> ↑ William D. Nordhaus (ინგლისური) ↑ Nobrl Prize
Olympic

Olympic — ჩეხური როკჯგუფი. ფაილი:Olympic šatna.jpg ჯგუფი 1963 წელს დააარსა მიროსლავ რუჟეკმა და მისი თავდაპირველი სახელი იყო კარკულკა (Karkulka — Karlínský Kulturní Kabaret). ჯგუფის დამაარსებელი წევრები ჩეხური როკმუსიკის ფუძემდებლებს წარმოადგენენ. სადებიუტო ალბომი „კუ“ (ჩეხ. Želva — ჟელვა) ჩეხური ბიგბიტის ერთ-ერთ გარდამტეხ ალბომადაა მიჩნეული. 1970-იანი წლების პირველი ნახევარი ჯგუფისთვის სუსტი პერიოდი იყო, მაგრამ მას შემდეგ დგება წარმატების მორიგი პერიოდი კონცეპტუალური ალბომების ტრილოგიის შექმნის სახით: „არდადეგები მიწაზე“ (Prázdniny na Zemi — პრაზდნინი ნა ზემი), „ქუჩა“ (Ulice — ულიცე) და „ლაბორატორია“ (Laboratoř — ლაბორატორჟ). აქ უკვე ჩართულია ბასგიტარისტი მილან ბროუმი, რომელსაც ჯგუფში შემოაქვს როგორც მკვეთრი, თანამედროვე როკმუსიკა, ასევე შესანიშნავი ინსტრუმენტული შესრულება, რომელიც გამომჟღავნდა მის პირველივე ალბომში „ოლიმპიკთან“ ერთად, ეს იყო „მარათონი“ (Marathón), 1978 წელს. მოგვიანებით ჯგუფი მერყევობდა მძიმე მეტალის მიმართულებითაც, მაგრამ მის ძლიერ მხარედ რჩება მელოდიური როკსიმღერები გონებამახვილი ტექსტითა და დასამახსოვრებელი არანჟირებით. ჯგუფს სიმღერის ტექსტებით ამარაგებდნენ ზდენეკ რიტირჟი და პაველ ვრბა (1965-1969 წლებში იგი იყო პაველ ხრასტინას სიმღერის ტექსტების უმთავრესი ავტორი). 2012 წელს ჯგუფმა 50 წლის იუბილე აღნიშნა დიდი კონცერტებით და ალბომების კოლექციის გამოშვებით. 2013 წლის მაისში კარლოვი-ვარში კონცერტის შემდეგ გარდაიცვალა ჯგუფის მრავალწლოვანი დრამერი მილან პეროუტკა. 2013 წლის მაისშივე ჯგუფს უერთდება დრამერი მარტინ ვაიგლი და ამასთანავე 2013-2015 იქმნება ახალი ალბომი ტრილოგია „თანავარსკვლავედი“ (Souhvězdí — სოუჰვეზდი) და ჯგუფი რეგულარულად მართავს კონცერტებს ჩეხეთსა და სლოვაკეთში პროგრამით: Permanent Tour. 2016 წელს იმართება აკუსტიკური ტურნე Plugged Unplugged და 2017 წელს Olympic აღნიშნავს 55 წლის იუბილეს ხალხით გადავსებულ O2 არენაზე. კონცერტი ჩაწერეს ტელევიზიებმა და კამერებმა. შემდგომ წელს შეიქმნა „ოლიმპიკის“ ახალი ალბომი Trilobit, რომელიც გამოიცა 2018 წლის სექტემბერში. პეტრ იანდა (Petr Janda) (* 1942) – გიტარა, სიმღერა (1963−დღემდე) მილან ბროუმი (Milan Broum) (* 1951) − ბასგიტარა, სიმღერა (1975−დღემდე) ირჟი ვალენტა (Jiří Valenta) (* 1959) – კლავიშიანი, სიმღერა (1986−დღემდე) მარტინ ვაიგლი (Martin Vajgl) (* 1973) – დასარტყამი, სიმღერა (2013-დღემდე) სტატია ნათარგმნია ჩეხური ვიკიპედიიდან: Olympic LANGROVÁ, Hana. Olympic oslaví padesátku: Vydali knihu a kolekci alb [online]. 2012-11-03 [cit. 2012-11-06]. Dostupné online. HNÁTEK, Václav; VEDRAL, Honza. Zemřel bubeník Olympiku Milan Peroutka. Kapela ruší nejbližší koncerty [online]. iDNES.cz, 2013-05-04 [cit. 2013-05-08]. Dostupné online. BERNÝ, Lukáš. Pavel Šváb, Bohumil Starka – Hvězda na vrbě [online]. Oldies radio, 2014-08-09 [cit. 2015-09-26]. Dostupné online. Hvězda na vrbě – dobový klip Československé televize Olympic – ჯგუფის ოფიციალური გვერდი Ondřej Bezr: Projděte se zlatě reeditovanou historií skupiny Olympic na stránkách kultura.idnes.cz, 18. března 2010 Rozhovor s Petrem Jandou დაარქივებული 2007-12-12 საიტზე Wayback Machine. na stránkách rockmag.cz, 2. 9. 2007
ინკუბატორი

ინკუბატორი (< ლათ. incubo — გამოვჩეკ) — სასოფლო-სამეორნეო ფრინველთა კვერცხიდან მოზარდეულის ხელოვნურად გამოსაჩეკი აპარატი. მარტივი ინკუბატორები — სპეციალური შენობა, გასათბობი კასრები, ღუმლები და სხვა — ჯერ კიდევ რამდენიმე ათასი წლის წინ ჰქონდათ . ევროპასა და აშშ-ში სხვადასხვა კონსტრუქციის ინკუბატორი გამოჩნდა XIX საუკუნეში. ყოფილ სსრკ-ში ინკუბატორების სამრეწველო წარმოება დაიწყო 1928 წლიდან, ისინი ორი სახისა იყო — კაბინეტური და კარადული (უფრო გავრცელებულია). 1971 წელს სსრკ-ში მოქმედი ინკუბატორების საერთო ტევადობა 1,7 მილიარდზე მეტ კვერცხს შეადგენდა. ქართული საბჭოთა ენციკლოპედია, ტ. 5, თბ., 1980. — გვ. 165.
Live Earth

Live Earth (ინგლ. ცოცხალი დედამიწა) — პოპ- და როკ-მუსიკის საერთაშორისო ფესტივალი, რომლის მიზანი გლობალური დათბობის პრობლებაზე და ადამიანის როლზე ამ მოვლენაში ყურადღების მიქცევა იყო. აქციის ორგანიზატორი აშშ-ის ყოფილი ვიცე-პრეზიდენტი ელ გორი იყო. ფესტივალის კონცერტები 2007 წლის 7 ივლისს გაიმართა დედამიწის შვიდ კონტინენტზე: ავსტრალია — სიდნეი (ავსტრალია) აზია — შანხაი (ჩინეთი), ტოკიო და კიოტო (იაპონია) ჩრდილოეთი ამერიკა — ნიუ-იორკი და ვაშინგტონი (აშშ) სამხრეთი ამერიკა — რიო-დე-ჟანეირო (ბრაზილია) ანტარქტიდა — კვლევით ცენტრში "როტერი" აფრიკა — იოჰანესბურგი (სამხრეთ აფრიკის რესპუბლიკა) ევროპა — ლონდონი (ინგლისი) და ჰამბურგი (გერმანია) შეგიძლიათ იხილოთ მედიაფაილები თემაზე „Live Earth“ ვიკისაწყობში. ოფიციალური საიტი
ისქანდერ აზნაუროვი

ისქანდერ სოჰრაბის ძე აზნაუროვი (აზერ. İsgəndər Söhrab oğlu Aznaurov; დ. 16 აგვისტო, 1956, ბუხარა, უზბეკეთის სსრ, სსრკ — გ. 18 აპრილი, 1993, გადაბეი, აზერბაიჯანი), ასევე ცნობილია მეტსახელით არტილერისტი ისქანდერი — წარმოშობით მუსლიმი მესხი და აზერბაიჯანის ეროვნული გმირი, ყარაბაღის ომის მონაწილე. ისქანდერ აზნაუროვი 1956 წლის 16 აგვისტოს, უზბეკეთის ბუხარას ოლქის სოფელ ყალა-აზიაში, მუსლიმი მესხების ოჯახში დაიბადა. 1973 წელს საშუალო სკოლის დამთავრების და უკრაინის ქალაქ ჩერკესკში სამხედრო მოვალეობა მოხდის შემდეგ, 1978 წელს ტაშკენტის საირიგაციო ინსტიტუტში ჩააბარა, რომელიც 1983 წელს დაასრულა. გარკვეული დროის მანძილზე მუშაობდა ტაშკენტის ოლქის ახანყარანის რაიონში. 1989 წელს, ფერღანის ხეობაში მომხდარი სისხლიანი მოვლენების შემდეგ, აზნაუროვი როგორც მუსლიმი მესხი იძულებული გახდა დაეტოვა ქვეყანა. 1990 წელს, აზნაუროვი ოჯახთან ერთად აზერბაიჯანის შამქორის რაიონის სოფელ ქიურში დასახლდა. აქ ის მოწყობილობათა დამზადების ქარხანაში მუშაობდა. დაოჯახებული იყო და ჰყავს სამი შვილი. სომხეთის მიერ სამხედრო მოქმდებების დაწყებისას, რომელიც შემდეგში ყარაბაღის ომში გადაიზარდა, 1992 წლის გაზაფხულზე აზნაუროვი მოხალისედ შეუერთდა აზერბაიჯანის შეიარაღებულ ძალებს. ომის დროს, შინიხში მდებარე ციხიდან აქტიურად ცეცხლის ხსნიდა სომხების პოზიციების მიმართულებით, შედეგად ერთ დღეს სომხების 4 საარტილერიო დანადგარი გაანადგურა, ასევე გაანადგურა რამდენიმე სამხედრო საწყობიც. 1993 წლის გაზაფხულზე შეტევაზე გადასული სომხების პოზიციები სრულად გაანადგურა, რისთვისაც სომხებმა მისი მოკვლისთვის ფულადი ჯილდო დააწესეს. მოგვიანებით, აზნაუროვი ერთ-ერთი სამხედრო ნაწილის საარტილერიო მეთაურის თანამშემწედ დაინიშნა. ბაშქენდის გათავისუფლებისას, სომხების საგრძნობი ცოცხალი ძალა სრულად გაანადგურა. აზნაუროვი 1993 წლის 18 აპრილს, გადაბეის „იორუქდაშში“ მიმდინარე სამხედრო მოქმედებების დროს დაიღუპა. დაკრძალულია ბაქოს გმირთა ხეივანში. აზერბაიჯანის პრეზიდენტის 1995 წლის 15 იანვრის 262 ბრძანების თანახმად, ისქანდერ აზნაუროვს სიკვდილის შემდეგ მიენიჭა აზერბაიჯანის ეროვნული გმირის წოდება. 1995 — აზერბაიჯანის ეროვნული გმირი. 1998 — „ოქროს ვარსკვალივის“ მედალი. Vüqar Əsgərov, Azərbaycanın Milli Qəhrəmanları, 2, ბაქო: Dərələyəz-M, 2010. ↑ Milli Qəhrəman “İsgəndər qalası”nda yad olunub. ANS TV. დაარქივებულია ორიგინალიდან — 20 აგვისტო 2015. ციტირების თარიღი: 31 December 2015. ↑ 3 qız atası Milli Qəhrəman - Topçu İsgəndər.... modern.az. ციტირების თარიღი: 31 December 2015. ↑ Aznaurovdan - Milli Qəhrəmanlığa. publika.az. ციტირების თარიღი: 31 December 2015.
O2 არენა

O2 არენა — ძველი სახელწოდება საზკა არენა, სტადიონი და მრავალფუნქციური სპორტული ნაგებობა პრაღაში, პრაღა 9-ში, ლიბენში, ვისოჩანის საზღვართან. განკუთვნილია როგორც სპორტული ღონისძიებებისთვის, ასევე კულტურულ-გასართობი ღონისძიებებისთვის, კონცერტებისთვის, გამოფენებისთვის და სხვა. სტადიონის ტევადობა 18 000 ადგილია. O2 არენა გაიხსნა მსოფლიოს ყინულის ჰოკეის ჩემპიონატისთვის 2004 წელს. Katastr nemovitostí na nahlizenidokn.cuzk.cz, katastrální území Praha-Libeň, č.p. 2345, datum přístupu 2018-02-15 AUST, Ondřej. Metallica je nový rekord O2 Areny: 20.174 diváků. Médiář [online]. 2018-04-03 [cit. 2018-04-03]. Dostupné online. HRON, Michal. Sazka Arena končí. Do pronájmu ji získala Telefónica O2. Mobil iDNES.cz [online]. 2008-02-04 [cit. 2008-02-05]. Dostupné online. Výroční zpráva Sazka, a. s., za rok 2004 Finále Davis Cupu za osm tisíc. Chceme vydělat, netají se organizátoři, iSport.cz, 3.10.2012 http://hn.ihned.cz/c1-14182500-eva-tylova-sazka-arena-vyhra-nebo-prohra Eva Tylová: Sazka Arena - výhra, nebo prohra? http://sport.idnes.cz/sporty.asp?r=sporty&c=A060306_221731_sporty_rou Sportu chybí čtvrt miliardy od Sazky http://hn.ihned.cz/c1-33055400-hala-sazky-byla-predrazena-tvrdi-auditor Kauza Sazka: Loterijní gigant a kam putují jeho peníze http://zakony.idnes.cz/tlusty-premier-spidla-i-vlada-financne-poskodili-sazku-pi0-/zak_tema.asp?c=A040329_082000_zak_tema_2074 Tlustý: Premiér Špidla i vláda finančně poškodili Sazku http://www.tzb-info.cz/t.py?t=2&i=1905&h=234&pl=37 SAZKA ARENA z trochu jiného pohledu MÁDL, Luděk; MAREŠ, Michael. Olověná koule českého sportu: O2 Aréna a její dluhy, stát pomoc odmítá. Byznys iHNed.cz [online]. 2010-04-16. Dostupné online. Obří aréna nevydělává, aby se zaplatila její stavba, přiznává Hušák JOHN, Zdeněk. Rozhodnuto. Pražská O2 arena patří Petru Kellnerovi. Aktuálně-centrum.cz [online]. 2013-11-12 [cit. 2013-11-12]. Dostupné online. Kabáti vytvořili rekord O2 Areny: 20.083 diváků. Mediář.cz [online]. 2017-11-29 [cit. 2017-11-29]. Dostupné online. HNÁTEK, Václav. Kabát zas lidu blíže, kapela uzavřela turné v bouřící O2 areně. iDNES.cz [online]. 2017-11-29 [cit. 2017-11-29]. Dostupné online.
მაიკ პომპეო

მაიკლ რიჩარდ „მაიკ“ პომპეო (ინგლ. Michael Richard «Mike» Pompeo; დ. 30 დეკემბერი, 1963, ორინჯი, კალიფორნია, აშშ) — ამერიკელი პოლიტიკოსი და დიპლომატი. აშშ-ის სახელმწიფო მდივანი 2018 წლის 26 აპრილიდან 2021 წლის 20 იანვრამდე. 1986 წელს წარჩინებით დაამთავრა „უესტ პოინტის“ (West point) სამხედრო აკადემია და მსახურობდა კავალერიის ოფიცრად, ბერლინში, სადაც პომპეო ბერლინის კედლის დაცემამდე პატრულირებდა „რკინის ფარდასთან“. ის აგრეთვე მსახურობდა ამერიკის შეერთებული შტატების შეიარაღებული ძალების ქვეითთა მეოთხე დივიზიის, მე-7 ჯავშანსატანკო კავალერიის მე-2 რაზმში. აქტიური სამხედრო სამსახურის დასრულების შემდგომ მან სწავლა განაგრძო ჰარვარდის სამართლის სკოლაში და რედაქტორობდა ჟურნალს „ჰარვარდის სამართლის მიმოხილვა“. 2017 წლის 23 იანვრიდან 2018 წლის 26 აპრილამდე იყო ცენტრალური სადაზვერვო სამმართველოს დირექტორი, წარმოადგენდა კანზასის შტატს წარმომადგენელთა პალატაში 2011-2017 წლებში. არის რესპუბიკური პარტიის წევრი, ემხრობა „ჩაის სმის მოძრაობას“. პომპეო დაქორწინებულია სიუზან პომპეოზე. მათ ჰყავთ ერთი შვილი, ნიკი. Congressman Mike Pompeo დაარქივებული 2015-10-26 საიტზე Wayback Machine. official U. S. House site Biography at the Biographical Directory of the United States Congress ↑ Gehrke, Joel (August 7, 2014). „Tea-Party Power Endures“. National Review. ციტირების თარიღი: 29 December 2016. ↑ Senator Roberts survives Tea Party challenge, foxnews.com; accessed October 21, 2015.
პავლოვსკის მეგობრობის ტაძარი

პავლოვსკის მეგობრობის ტაძარი (რუს. Храм Дружбы) — ანტიკურად სტილიზებული პავილიონი-როტონდა პავლოვსკის პარკის ტერიტორიაზე, სანქტ-პეტერბურგი. აგებულია მდინარე სლავიანკის კლაკნილში 1781-1784 წლებში არქიტექტორ ჩარლზ კამერონის პროექტის მიხედვით. ტაძარი აგებულია როგორც საჩუქარი თავად პავლე პეტრეს ძისა და მისი ცოლის მარიას მიერ ეკატერინე II-სადმი. თექვსმეტი თეთრი დაღარული დორიული კოლონა გარს აკრავს როტონდას, რომელიც ოხრით არის შეღებილი. სახურავი თეთრია, კარები მუხისგანაა დამზადებული და ბრინჯაოს ფერადაა შეღებილი. კედლების ზედა ნაწილში გამოსახულია სკულპტურული მედალიონები. კედლის ზედა ნიშები მორთულია მოდელირებული ორნამენტებით. ეკატერინე II-სადმი ტაძრის მიძღვნის აღსანიშნავად, ერთ-ერთ ნიშში მდებარეობს იმპერატორის თაბაშირის ქანდაკება, რომელიც წარმოდგენილია ცერერას სახით. ქანდაკება არის იაკობ რაშეტის 1789 წლის ნამუშევრის კოპიო, რომელიც აღმართულია ცარსკოე-სელოში. შესასვლელის თავზე არის წარწერა: „პავლოვსკის პირველი მფლობელების სიყვარული, თაყვანისცემა და ერთგულება ეძღვება მათ ვინც ეს მიწა გადასცა მათ.“ ტაძრის სარძიკვლის ჩაყრის ცერემონიალს ესწრებოდა საღვთო რომის იმპერიის იმპერატორი იოზეფ II. სავარაუდოდ თავდაპირველად ტაძარი გამოიყენებოდა კამერული კონცერტების გამართვის ადგილად. განსაკუთრებულად ლამაზად გამოიყურება ნაგებობა მდინარე სლავიანკის მხრიდან, რომელსაც ამშვენებს შენობის ფონზე ლამაზად გაშლილი კორომები. ზაფხულის პერიოდში პავილიონში იხსნება პავლოვსკის მუზეუმ-ნაკრძალის ფონდების ქანდაკებების დროებითი გამოფენები. Беланина В. А. Павловский парк. Гос. музей-заповедник «Павловск». — Л.: Лениздат, 1988. Зеленова А. И. Павловский парк. — Л.: Лениздат, 1986. Конашевич В. М. Павловский парк. — Л.: Лениздат, 1925. Кучумов А. М. Павловск. Дворец и парк. — Л.: Лениздат, 1976. Масси С. Павловск. Жизнь русского дворца. — СПб., 1993. Несин В., Сауткина Г. Павловск Императорский и Великокняжеский 1777—1917. — СПб., 1996. Талепоровский В. Н. Павловский парк. — Пг., 1923. Талепоровский В. Н. Павловский парк. — СПб.: Коло, 2010. Третьяков Н. С. Павловск. Дворец и парк. ГМЗ «Павловск». — СПб.: «Арт-Палас», 2005. Шварц В. Павловск. Дворцово-парковый ансамбль 18—19 веков. — Л.: Искусство, 1980.
ჩრდილი (მრავალმნიშვნელოვანი)

სიტყვას "ჩრდილი" რამდენიმე მნიშვნელობა აქვს: ჩრდილი — მზეს მოფარებული ადგილი ჩრდილი — სოფელი ხარაგაულის მუნიციპალიტეტში
მარეკ ზტრაცენი

მარეკ ზტრაცენი (ჩეხ. Marek Ztracený, ნამდვილი სახელი და გვარი: მიროსლავ სლოდიჩაკი, ჩეხ. Miroslav Slodičák; დ. 26 თებერვალი, 1985) — ჩეხი მომღერალი და კომპოზიტორი. დაიბადა 1985 წლის 26 თებერვალს, ჩეხეთის ქალაქ ჟელეზნა-რუდაში. არის მრავალი მუსიკალური ჯილდოს მფლობელი, მაგ. 2008 წელს მიიღო „ჩეხეთის ბულბული“ (ჩეხ. Český slavík) კატეგორიაში: წლის აღმოჩენა. 2015 წელს გამოუშვა დისკი Pády, რომელმაც მიიღო დადებითი შეფასება. 2008 – „Ztrácíš“ (იკარგები) 2010 – „Pohledy do duše“ (ღია ბარათები სულში) 2013 – „V opilosti“ (სიმთვრალეში) 2015 – „Pády“ (ვარდნები) 2018 – „Vlastní svět“ (საკუთარი სამყარო) Marek Ztracený: Ewa Farna je moje budoucí žena [online]. iDNES.cz, 2009-03-25 [cit. 2010-06-10]. Dostupné online. Marek Ztracený vydává novou desku, chystá pět koncertů [online]. Deník.cz, 2015-10-25 [cit. 2017-01-21]. Dostupné online. Objev roku [online]. Český slavík Mattoni [cit. 2017-01-21]. Dostupné online. IREPORT.CZ. RECENZE: Marek Ztracený už má Pády za sebou, nová deska se mu povedla. iREPORT – music&style magazine. Dostupné online [cit. 2017-07-24]. (česky) ვიკისაწყობში არის გვერდი თემაზე: მარეკ ზტრაცენი ოფიციალური გვერდი ფანების ბლოგი, საინტერესო ამბები, ბმულები, ვიდეოები და ა.შ.
დიტმარ I (ზალცბურგის არქიეპისკოპოსი)

დიტმარ I, ან თეოტმარ I (გერმ. Theotmar) (გ. 4 ივლისი, 907) — ზალცბურგის არქიეპისკოპოსი 874–907 წლებში. ცნობილია, რომ დაიღუპა უნგრელების (მადიარების) წინააღმდეგ პრესბურგის ბრძოლის დროს, 907 წლის 4 ივლისს. Bowlus, Charles R. (1994). Franks, Moravians and Magyars: The Struggle for the Middle Danube, 788–907. University of Pennsylvania Press.  Truhart, Peter (2005). Regents of Nations, Part 4: Europe, Volume 2: Eastern, Northern, and Central Europe, Annex: International Organizations. K.G. Saur.  ↑ Truhart 2005. ↑ Bowlus 1994.
მეოტები

მეოტები (ძვ. ბერძნ. Μαιῶται, ლათ. Maeōtae) — ძველი ტომების კრებითი სახელი, რომლებიც სახლობდნენ ძვ. წ. I ათასწლეულში აზოვის ზღვის აღმოსავლეთ და სამხრეთ-აღმოსავლეთ, აგრეთვე ყუბანის შუაწელზე. სახელწოდება „მეოტები“ იხსენიება ანტიკურ ავტორებთან და ბოსფორის სამეფოს წარწერებში. სტრაბონი მეოტებს მიაკუთვნებს სინდებს, დანდარებს, დოსხებს და სხვ. მეოტების ნაწილი ენობრივად ადიღეების მონათესავე იყო, ნაწილი კი ირანულის. ძვ. წ. IV–III საუკუნეებში მრავალი მეოტი ბოსფორის სახელმწიფოს შემადგენლობაში შევიდა. ქართული საბჭოთა ენციკლოპედია, ტ. 6, თბ., 1983. — გვ. 585.
Keane

Keane — ინგლისური როკ ჯგუფი, რომელიც ბეტლში, სამხრეთ სასექსი ჩამოყალიბდა 1995 წელს. ამჟამინდელი სახელი ჯგუფს 1997 წლიდან დაერქვა. ჯგუფი შედგება სიმღერების ავტორ, ბასისტ და პიანისტ ტიმ რაის-ოქსლისგან, წამყვან ვოკალისტ ტომ ჩაპლინისგან და დრამერ რიჩარდ ჰიუზისგან. თავდაპირველად ჯგუფში დამაარსებელი და გიტარისტი დომინიკ სკოტიც შედიოდა, მაგრამ მან ჯგუფი 2001 წელს დატოვა. Keane ცნობილია თავის წამყვან ინსტრუმენტად გიტარის მაგივრად პიანინოს გამოყენებისთვის, რაც მას ბევრ სხვა როკ ჯგუფებისგან საგრძნობლად განასხვავებს. 2006 წლიდან ამ ჯგუფის მუსიკის დამახასიათებელი სწორედ პიანინოს და სინთეზატრების სხვადასხვა ეფექტების გამოყენება გახდა. მთავარი სტატია: Keane-ის დისკოგრაფია. სტუდიური ალბომები Hopes and Fears (2004) Under the Iron Sea (2006) Perfect Symmetry (2008) Strangeland (2012) Cause and Effect (2019) ვიკისაწყობში არის გვერდი თემაზე: Keane Keanemusic – ოფიციალური საიტი
დექაობა

დექაობა (აზერ. Dəkkəoba) — სოფელი აზერბაიჯანში, არანის რეგიონში, ზარდაბის რაიონში. მოსახლეობის რაოდენობა — 1,191 კაცი. დექაობა GEOnet სახელების სერვერზე
თაველი

თაველი ცრუ თავთავი (ლათ. anthurus) — მრავალი მარცვლოვნის (ტიმოთელა, მელაკუდა და სხვა) ყვავილედი. წააგავს რთულ თავთავს, თუმცა ნამდვილი საგველაა და შედგება თავთუნების ძალიან მოკლე და მჭიდროდ შეჯგუფებული ტოტებისაგან. ქართული საბჭოთა ენციკლოპედია, ტ. 4, თბ., 1979. — გვ. 564.